पहले पेज के शेष
सिर्फ छोटे शहरों में हवाई यात्रा को बढ़ावा देने के लिए इंदौर, भोपाल, जबलपुर, ग्वालियर और खजुराहो को छोड़कर शेष जगहों पर एविएशन टरबाइन फ्यूल (एटीएफ) पर लगने वाला वैट 4 से घटाकर एक प्रतिशत कर दिया। ग्वालियर, जबलपुर और खजुराहो में एटीएफ पर वैट 4 फीसदी बरकरार रखा गया, जबकि भोपाल-इंदौर में एटीएफ पर वैट 4 से बढ़ाकर 25 फीसदी कर दिया गया। सरकार दावा कर रही है कि इससे 70 करोड़ रुपए राजस्व मिलेगा। वित्तमंत्री ने पेट्रोल-डीजल पर लगने वाले वैट (अन्य कई राज्यों से ज्यादा) और अतिरिक्त कर को क्रमश: कम करने या हटाने का जिक्र तक नहीं किया। मीडिया से बातचीत के दौरान भी वे इस सवाल को टालते रहे।
कागज पर...
जब भी कोई आज्ञाकारी पुत्र अपने पिता के पांव छुएगा, उस चरण वंदन में तारक मेहता नजर आएंगे। जब भी कोई साला अपने जीजा से शरारत करेगा तो उस निश्छल शरारत में तारक मेहता दिखेंगे। जब आपकी नजर ‘चश्मे’ पर पड़ेगी तो तारक मेहता हंसते हुए दिखेंगे क्योंकि रचनाकार जो रचता है वो अक्षुण्ण होता है अमर होता है। उनका लिखा हमारे आसपास मुस्कुराएगा और कहेगा कि जीवन में सबकुछ हो, निराश मत होना। परिस्थितियों के सामने कभी उदास मत होना। इस वक्त भी वो ऊपर आसमान में बैठे मुस्कुराहट बांट रहे होंगे। क्योंकि एक चिन्तक ने कहा है कि यदि आप हंसते हैं तो ईश्वर की प्रार्थना करते हैं किन्तु एक चिन्तक ने एक कदम आगे बढ़कर कहा है कि यदि आप हंसते हैं तो ईश्वर की प्रार्थना करते हैं किन्तु यदि आप व्यथित हो जाते हैं तो ईश्वर आपके लिए प्रार्थना करता है। उनकी लिखी हास्य की स्याही को समुंदर का रूप दिया असित कुमार मोदी ने। तारक मेहता के लेखन में मोदी ने अपनी रचनात्मकता तथा कल्पनाशीलता को जोड़कर इतिहास रच दिया। उनका यह प्रयास तारक मेहता को अमर रखेगा। ... और इस वक्त भी ऊपर बैठे वो इस वक्त मुझे कह रहे होंगे कि शैलेष कब तक लिखोगे बोलो ना। देखते रहिए ‘तारक मेहता का उल्टा चश्मा’। तो मेरे मुस्कुराते हुए आंसू यही कह रहे हैं आपसे कि हंसते रहिए-देखते रहिए तारक मेहता का उल्टा चश्मा।
दुष्कर्म पीड़िता...
14 साल की लड़की से परिपक्वता की उम्मीद करना भी क्रूरता : चीफ जस्टिस: 14 साल की लड़की से यह उम्मीद नहीं की जा सकती कि वह ऐसा फैसला ले, जिसके भविष्य में होने वाले दुष्परिणामों को भी समझ सके। सरकार जिस तरीके से इस पूरे मामले को डील कर रही है, वह समझ से परे है। यह रवैया निर्मम है। जबतक ऐसे मामलों में दिल से विचार नहीं किया जाएगा, कुछ नहीं हो सकता है। यदि ऐसा हादसा आपके परिजन के साथ होता तो कैसा महसूस करते? (कोर्ट में मौजूद मुंबई के सबअर्बन डिप्टी कलेक्टर से पूछा) आपको ऐसे मामलों में दिल से सोचना चाहिए। ऐसा असंवेदनशील रवैया ठीक नहीं है। ऐसे लोगों की मदद करना सरकार की ड्यूटी है। पीड़िता भिखारी नहीं है और न ही आप खैरात बांट रहे हैं। यह पीड़िता का हक है। उसे मिलना ही चाहिए। मनोधैर्य योजना आत्मविश्वास बढ़ाने के लिए है। यहां तो उलटा हो रहा है। क्या सरकारी अफसर यह रकम अपनी जेब से दे रहे हैं? यह करदाता का पैसा है, सरकार को क्या तकलीफ हो रही है? क्या हम पीड़िता के लिए जनता से चंदा इकठ्ठा करें? सुप्रीम कोर्ट का आदेश है कि दुष्कर्म के मामले में रिपोर्ट होने के 15 दिन के भीतर 1 लाख रुपए मुआवजा मिल जाना चाहिए। जब पीड़िता ने रिपोर्ट दर्ज होने के 9 महीने बाद याचिका लगाई तब आपने उसे दो लाख रु. दिए। इस अवमानना के लिए जिम्मेदार अफसरों को जेल भेज दें, तब सरकार को समझ आएगा। हमें सरकारी अफसरों की लापरवाही पर ताज्जुब होता है।
-मंजुला चेल्लूर (सुनवाई के दौरान)
पीड़िता की वकील ज्ञानदा महाजन ने बताया कि बोरीवली थाने में 5 मई 2016 को एफआईआर दर्ज हुई। सरकार की ओर से कुछ नहीं किया गया तो अक्टूबर में हाईकोर्ट में याचिका दायर की। मामले की पहली सुनवाई बीते 20 जनवरी को हुई। 30 जनवरी को दो लाख का चेक दे दिया गया। पीड़िता के पिता वाॅचमैन थे। बेटी को न्याय दिलाने की लड़ाई में उनकी नौकरी भी चली गई। अब यह परिवार सड़क पर साड़ी-फूल बेचकर जिंदगी गुजारने को मजबूर है।
बच्चों की...
उधर, जूही ने मीडिया से बातचीत में कहा कि उसे फंसाया गया है। निष्पक्ष जांच हुई तो सच सामने आ जाएगा। जूही की गिरफ्तारी चंदना चक्रवर्ती के बयान के आधार पर हुई है। चंदना ने यह भी बताया कि जूही के मार्फत उसकी मुलाकात भाजपा नेता कैलाश विजयवर्गीय और रूपा गांगुली से हुई थी। इनके अलावा केंद्र सरकार के कई मंत्रियों और नौकरशाहों से भी जूही ने उसे मिलाया था।
मासूम से...
कोर्ट में पेश करने के महज पांच मिनट के भीतर ही उसे 14 मार्च तक के लिए जेल भेजने के आदेश हो गए। बुधवार को जिस समय क्राइम ब्रांच ने आरोपी को अदालत में पेश किया, उस समय कोर्ट में खास भीड़ नहीं थी। मामले की गंभीरता को देखते हुए पुलिस को अंदेशा था कि अदालत में आरोपी के साथ मारपीट हो सकती है।
इसके चलते आसपास के चार थाना क्षेत्रों से पुलिस बल को जिला अदालत में एक घंटे पहले ही तैनात किया गया था।
जरूरत पड़ी तो ले सकते है रिमांड : आरोपी का जेल रिमांड हाेने से अनुसंधान में फर्क नहीं पड़ेगा, सुप्रीम कोर्ट के दिशा निर्देश के चलते पुलिस अनुसंधान में आरोपी से पूछताछ की आवश्यकता पड़ने पर अदालत में अर्जी पेश कर पुलिस रिमांड ले सकती है।
- सलीम खान, रिटायर्ड सीएसपी
आरोप से हैरान हूं, इससे मेरा जीवन ही बर्बाद हो गया : क्राइम ब्रांच ने मंगलवार रात अनुतोष के बयान दर्ज किए। उसने कहा कि बच्ची तो मेरे साथ ही आती थी। यदि मैं कुछ ऐसा करता तो वह मेरे साथ जाती ही नहीं। मुझ पर इतना गंभीर आरोप क्यों लगाया गया, मैं नहीं जानता। इस आरोप ने तो मेरा जीवन ही बर्बाद कर दिया।
ज्युडिशियल रिमांड (जेआर) : पुलिस ज्युडिशियल कस्टडी तब मांगती है जब उसे आरोपी से कोई पूछताछ, मेमोरेंडम अथवा जब्ती नहीं करनी हो। इस मामले में पुलिस की मंशा साफ दिखती है कि आरोपी को जेल भेजने से मामला ठंडा हो जाएगा। मामला कमजोर करने का मौका मिलेगा।
पुलिस रिमांड (पीआर) : पुलिस रिमांड मांगे जाने पर आरोपी को घटनास्थल पर ले जाया जाना था। जिस किचिन में ज्यादती की गई उसमें रखा सामान जब्त करना, फिंगर प्रिंट लिए जाने थे। बच्ची के कपड़े जब्त किया जाने थे। आरोपी की पहचान के लिए पुलिस रिमांड जरूरी था।
स्वतंत्र एजेंसी से निष्पक्ष जांच होनी चाहिए : बच्ची की मां का बयान सबसे महत्वपूर्ण है। उनकी शिकायत पर तत्कालीन कार्रवाई क्यों नहीं की गई। बच्ची का मेडीकल तुरंत नहीं कराना गंभीर चूक है। पूरे मामले में पुलिस ने गंभीरता नहीं दिखाई। चार दिन बाद पुलिस रिमांड लेकर कुछ नहीं निकलेगा। मामले की निष्पक्ष जांच स्वतंत्र एजेंसी के द्वारा कराए जाने के आदेश होना चाहिए।
-रेणु शर्मा, रिटायर्ड सत्र न्यायाधीश
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva mai_Deva